**SKRENTEN-NYTT NR 4 2017**

-glass og metall. Returpunktene for glass og metall vil bli fjernet, og skal fra høsten 2017 hentes fra de ulike husstandene. Vi vil trolig få 2 containere her i Skrenten, som da vil stå ved siden av der papiravfallet står i dag. Vi minner samtidig om at vi kildesorterer søppelet vårt her i Skrenten, og ber om at hver enkelt respekterer dette. Vi ser dessverre ofte at det kastes mye i restavfall som gjerne kunne blitt sortert ut.

-dugnad ble gjennomført 26. og 27.april. Vi ønsket nå å ha dugnad på to hverdager, for å gjøre det enklere for folk å få til å delta. Det var plass til flere på dugnad, og vi håper å se enda flere av dere på høstens dugnad. Å holde uteområdene i god stand er et felles ansvar til alle oss som bor her. Dersom det sparsomme oppmøtet som har vært på noen tidligere dugnader fortsetter, vil vi bli nødt til å vurdere å leie inn folk for å gjøre denne jobben. Regningen for dette vil da bli fordelt ut på de enkelte boenhetene. Vi ønsker ikke å komme dit, og ber dere om å prioritere våre dugnader. Neste dugnad vil bli i høst. Håper å se mange av dere da 😊

-det er kommet ønske fra flere beboere i østblokka om utbedring av uteområdet på oversiden av blokka, og da spesielt fra nr 25 til 33. Vi i styret skal ha en befaring for å bestemme hva vi mener bør gjøres. Vi ønsker i den forbindelse å få innspill fra dere i østblokka rundt dette, om dere har noen ønsker og ideer for hva som kan gjøres. Vi ber om at dette sendes på mail til hildegunn.gilladi@hotmail.com eller trude1977@hotmail.com.

-styret er i gang med å prøve å få til et felles møtepunkt for ledere og nestledere i de ulike borettslagene her i byen for erfaringsutveksling. MOBO ønsker å bistå med dette, og vi håper å få til en samling i løpet av høsten eller vinteren.

-Sommerfest 2017. Vi ønsker å invitere alle våre naboer her i Skrenten til sommerfest. Vi stiller med grill, dere stiller med den grillmaten dere ønsker. Tidspunkt for festen vil bli etter sommerferien, vi ser for oss i løpet av august. Dersom noen av dere har lyst til å være med å planlegge/bidra til festen, send gjerne en mail til skrenten@skrenten.no, eller kontor@skrenten.no.

-Styret har møte den første tirsdag i hver måned. Saker som dere ønsker skal behandles på styremøter, må være kommet inn senest en uke før styremøte. Saker kan sendes inn via mail på skrenten@skrenten.no, eller på papir til styreleder i 8H.

Vi vil ønske alle våre naboer en riktig god sommer! 😊

Mvh Styret.